Nana Ampadu

Nana Kwame Ampadu (31 March 1945 – 28 September 2021) na he be Ghanaian musician den composer dem credit plus chaw popular highlife tracks wey he be known say he compose over 800 songs. Dem sanso know am as Adwomtofo Nyinaa hempɔn. Na Ampadu be de lead singer, chief songwriter, den founder of de "African Brothers Band". Dem dey regard am as a pioneer of highlife den afrobeat music den one of de most illustrious Ghanaian musicians of de 20th century.

 Ein music life 
Na dem form Ampadu ein "African Brothers Band" insyd 1963. Na one of de founding members of  African Brothers Band be Eddie Donkor.

Na de name be in support of de call by Kwame Nkrumah for African unity. Na dem later rename de group de African Brothers International Band insyd 1973."Profile of highlife legend Nana Ampadu". GhanaWeb. 30 September 2021. Retrieved 1 October 2021.

Ampadu cam to prominence insyd 1967 wen he release ein song Ebi Te Yie (anaa "Some Be Well Seated"), a song wey dem dey see as potentially critical of de then-governing National Liberation Council wey na e disappear from de airwaves, e only return after de end of military rule. Insyd 1973 he win a nationwide competition insyd Ghana wey dem crown am de Odwontofoohene, anaa "Singer-in-Chief".

Na ein musical career sanso involve am insyd electoral politics, weu dey include he compose a song give Jerry Rawlings ein National Democratic Congress party make dem use insyd de 1992 election campaign. Ampadu sanso release a song critical of an attempt make he disqualify Rawlings from de 1992 election secof he be half-Scottish.
 Ein influence den achievements 
Nana Ampadu tour plus de S. K. Oppong Drama Group, wich dem perform concerts den short plays for de programmes of ein band. Dis group later evolve make e cam turn de cast of Osofo Dadzie, de most popular Ghana TV drama series for chaw years. One of ein songs, Obra, cam turn de theme song give Obra, anoda very popular Ghanaian TV drama series. He sanso wrep de theme song give de national Operation Feed Yourself programme of de military National Redemption Council for national food sufficiency."Achievements and Awards". nanakwameampadu1. 2016. Retrieved 1 October 2021.

 Ein life matter 
Na dem born Ampadu for Obo Kwahu insyd de Eastern Region of Ghana for 31 March 1945. Na ein birth name be Patrick Kwame Ampadu wey na ein parents be Opanyin Kwame Ampadu den Mercy Afua Ntiriwaa, both of Obo Kwahu insyd de Eastern Region of Ghana.

 Ein awards 
Nana Ampadu win chaw of awards insyd Ghana.
 Grand Medal of the Volta Civil Division insyd 1977
 Odwontofoohene by the Arts Council of Ghana insyd 1973
 de first ever National Dance Band Competition insyd 1972

 Ein death 
Nana Ampadu die for 28 September 2021, for de age of 76, for de Legon Hospital insyd Accra.

 References 

 External links 

 Nana Ampadu discography at Discogs
 Nana Ampadu at IMDb

 Best of Highlife legend Nana Kwame Ampadu's songs on GhanaWeb

Category:Ghana celeb
Category:Human
Category:Ghanaian musicians
Category:Ghanaians
Category:1945 births
Category:2021 deaths
Category:Ghanaian highlife musicians
Category:People wey komot Eastern Region (Ghana)